## **Római jogi repetitórium II.**

2023/2024. II. félév

A levelező tagozat számára meghirdetett ***második féléves* szabadon választható** ***kurzus célja*** *a* *római jogi második féléves tananyag alapvető fogalmainak gyakorlása, a római jog belső összefüggésrendszerének megértése.* ***A kurzus teljesítése a félév során meghirdetett repetitórium órákon meghatározott tananyag alapján,*** ***önállóan feldolgozott témakörből, írásbeli dolgozat formájában történik.***

***Az élőben tartott repetitórium órákhoz online formában, a Microsoft Teams felületén az erre a célra létrehozott csatornán is sor kerül, ehhez mindenki tud csatlakozni.***

Akik felvették a kurzust, azok számára **a félév végén beadandó házi dolgozat** formai és tartalmi követelményeiről az első repetitórium órán lesz szó. Az elkészült dolgozatokat a félév végén nyomtatott formában kell eljuttatni számomra a számomra.

## **A II. féléves repetitórium órák időpontja:**

##

## **2024. április 11. csütörtök 18.30-20.00**

## **2024. április 25. csütörtök 18.30-20.00**

## **2024. május 16. csütörtök 18.30-20.00**

## **A féléves értékelés alapját képező dolgozat beküldési/leadási határideje: 2024. május 18. személyesen az utolsó előadás időpontjában vagy május 24-ig postán.**

**A félév során feldolgozandó témakörök**

1.A római öröklési jog fogalma és tárgya, kapcsolódási pontok az első féléves tananyaghoz.

2.Az öröklési jog jogalap szerinti illetve történeti fejlődése. Az öröklési jog alapfogalmai: az egyetemes és különös jogutódlás, hagyaték, örökség, hagyomány, öröklési jogviszony.

3.Az öröklés, mint folyamat: az öröklési jogképesség. A hagyaték megnyílása és az örökség megszerzésének módjai.

4.A római törvényes öröklés rendszere és történeti fejlődése. A praetor szerepe és reformjai az öröklési jog területén. Alapelvek és érvényesülésük a törvényes öröklés rendjében. Feladatmegoldások a törvényes öröklés köréből.

5.A római végrendeleti öröklés kialakulása. A végrendelet fogalma és fajtái, a *favor testamenti* elv érvényesülése az öröklési jog körében. Példák.

6.A végrendelet ellenére való öröklés szabályai, a mellőzhetetlenség esetei.

7.Az örökösök jogi helyzete. A halál esetére szóló különös juttatások és összehasonlításuk példák segítségével.

 8.A kötelmi jog tárgya és fogalma, rendszere, alapelvei és sajátosságai. Elhelyezkedése a többi magánjogi terület között. A kötelmek felosztása Gaius alapján. A kötelem és jogügylet fogalma és viszonya. Érvényesség és hatályosság fogalma példák alapján.

9.A kötelem alanyai, tárgya és tartalma. A szolgáltatások és fajtáik.

10.Felelősségi rendszer a kötelmi jog területén.

11.A szerződés fogalma és általános szabályai. A szerződési típuskényszer és szerződési szabadság egymás melletti érvényesülése a kötelmi jogban. A szerződések felosztása. Az archaikus jog szerződései és sajátosságai.

12.A klasszikus kor szerződésrendszere.

15.A szerződési biztosítékok fajtái, funkciójuk.

16. A *delictum*ok fajtái és fejlődése Rómában.

17. A kár és kártérítés.

18.Akvázi-kontraktuális és kvázi-deliktuális tényállások helye a kötelmi jog rendszerében, példák. Rendszertani áttekintés.

**A házi dolgozatban feldolgozásra javasolt témakörök**

**(Egyeztetés alapján tetszőlegesen bővíthető lista)**

1. A római öröklési jog, mint tágabb értelmű vagyonjog. Az öröklési jog fogalma és jelentősége Rómában.
2. A római öröklési jog történeti fejlődéséből egy választott korszak sajátosságainak jellemzése. (Pl. az archaikus öröklési jog jellemzése.)A történeti fejlődésnek a jogalapok szerinti fejlődéssel való összevetése az adott korban.
3. Az öröklési jog alapfogalmai és kapcsolatuk: az egyetemes és különös jogutódlás, hagyaték, örökség, hagyomány, öröklési jogviszony.
4. Az öröklés, mint folyamat: az öröklési jogképesség és fajtái. A hagyaték megnyílása és az örökség megszerzésének módjai.
5. A római törvényes öröklés rendszerének történeti fejlődése. A *praetor* szerepe és reformjai az öröklési jog területén. Alapelvek és érvényesülésük a törvényes öröklés rendjében. Példák a törvényes öröklés köréből.
6. A törvényes öröklés intézményei és jelentősége a rómaiaknál, továbbélésük napjainkig.
7. A római végrendeleti öröklés kialakulása. A végrendelet fogalma és fajtái, a *favor testamenti* elvének érvényesülése az öröklési jog körében. A végrendeleti és a törvényes öröklés szabályainak érvényesülése. Példa segítségével való szemléltetés.
8. A végrendelet ellenére való öröklés szabályai. Az alaki és anyagi mellőzhetetlenség összekapcsolódása. A kötelesrész.
9. Az örökösök jogi helyzete.
10. A halál esetére szóló különös juttatások és összehasonlításuk példák segítségével. Jelentőségük.
11. A végrendeleti öröklés és jelentősége. Az egyház szerepe a végrendeleti öröklés fejlődésében.
12. Egy öröklési jogi jogintézmény bemutatása forrássszemelvények alapján.
13. Természetjogi alapokon nyugvó szabályok, elvek a római öröklési jog körében (Ennek a témának a feldolgozásához szükséges a latin források értelmezése, magyarázata)
14. A kötelmi jog tárgya és fogalma, rendszere, alapelvei és sajátosságai. Elhelyezkedése a többi magánjogi terület között.
15. A kötelmek felosztása Gaius alapján. A kötelem és jogügylet fogalma és viszonya. Érvényesség és hatályosság fogalma, elkülönítése példák alapján. A nem létező jogügylet fogalma. Jogügyleti alkatrészek.
16. A kötelem alanyai, tárgya és tartalma. Az egyes szolgáltatások és fajtáik.
17. Természetjogi alapokon nyugvó szabályok, elvek a római kötelmi jog körében. (A feldolgozáshoz szükséges a latin források értelmezése, magyarázata).
18. A kár és a kártérítési jog alapfogalmai a római jog körében.
19. Felelősségi rendszer a római kötelmi jog területén. A római jogi és a modern polgári jogi felelősség összefüggései.
20. A szerződési biztosítékok szabályozási köre Rómában és jelentősége a szerződések körében.
21. Egy sajátos és többarcú jogintézmény: a zálog fajtái és szabályozása Rómában.
22. A kezesség fajtái és szabályai. Továbbélése napjainkig.
23. Az archaikus jog szerződései, tartalmi és formai sajátosságaik.
24. A klasszikus kor szerződésrendszere (1.) A reálszerződések és a konszenzuálszerződések elkülönítése. Egy kiválasztott reálszerződés elemzése.
25. A klasszikus kor szerződésrendszere (2.) A reálszerződések és a konszenzuálszerződések elkülönítése. Egy kiválasztott konszenzuál szerződés elemzése.
26. Kötelmek szerződésszerű tényekből: a kvázi-kontraktuális tényállások és fajtáik példák alapján. Elkülönítésük a szerződésektől. Az elkülönítés jelentősége.
27. A római büntetőjog alapjai a XII.t. törvényben.
28. A római büntetőjog rendszere. A *delictum*ok és *crimen*ek elkülönítése.
29. Kötelmek deliktumszerű tényekből: a kvázi-deliktuális tényállások helye a kötelmi jog rendszerében.
30. Egy kötelmi jogi jogintézmény, pl. egy szerződés bemutatása, elemzése és értelmezése forrásszemelvények alapján.

**Felhasznált kötelező irodalom:**

* Földi András-Hamza Gábor: *A római jog története és institúciói*, Nemzeti Tankönyvkiadó, Budapest, legújabb változatlan kiadás
* Waldstein, Wolfgang: *A szívébe írva*, Pázmány könyvek, Szent István Társulat, Budapest, 2012. a kötelező tananyag listán megjelölt részei
* *A tizenkéttáblás törvény töredékei*, (ford., szerk. Zlinszky János), Szent István Társulat, Budapest, 2015.

**Néhány átfogó jellegű magyar nyelvű ajánlott irodalom:**

* Marton Géza: *A római magánjog elemeinek tankönyve*, Melius Kk., Debrecen, 1943.
* Sáry Pál: Előadások a római büntetőjog köréből, Miskolci Egyetemi Kiadó, Miskolc, 2011.
* Zlinszky János: *Állam és jog az ősi Rómában*, Akadémiai Kiadó, Budapest, 1996.
* Zlinszky János: *Ius privatum*, *A római magánjog története,* Szent István Társulat, Budapest, 2014.
* Zlinszky János: *Római büntetőjog*, Nemzeti Tankönyvkiadó, Budapest, 1997.

**Felhasználható források:**

* Brósz Róbert (ford.): *Gaius institútiói*, Szent István Társulat, Budapest, 2014.
* Ifj. Mészöly Gedeon : *Iustinianus császár institútiói*, Nemzeti Tankönyvkiadó,Budapest, 1997.
* *The Digest of Justinian, Vol.I-IV.,* (ed. Mommsen-Kruger-Watson), Univ. Pennsylvania Press, 1985. (angol-latin kétnyelvű kiadás)

**Vonatkozó forrásszemelvények öröklési jog köréből:**

* *A tizenkéttáblás törvény töredékei*, (ford., szerk. Zlinszky János) Budapest, 2015. aktuális kiadás,in. : a IV- V. tábla szövege
* A végrendeleti örökléshez: Gaius: *Institutiók,* II. 99-108., II. 114-149., II. 151-191.,II.192-289.,
* A törvényes öröklés szabályaihoz: Gaius: *Institutiók,* III. 1-87., ill. *Digesta* 27. és 28. fejezetének részletei

**Vonatkozó forrásszemelvények a kötelmi jog köréből:**

* A kötelmek és a szerződések általános kronológiai- fejlődéstani és dogmatikai elhatárolása, kötelem keletkeztető tényállások: Gaius: *Institútiók,* III. 88-134., III. 163-181.,*Digesta:* 44.1.1-44.7 2.4., Ulpianus : *D.* 46. 2.1-5., Ulpianus: *D.* 46.3.1., Ulpianus: *D*. 45.1.1-4.
* Az egyes szerződések kérdésköréhez kapcsolódó forrásszövegek: Gaius *Institútiók* III. 135-162.,
* A reálszerződések közül a kölcsön és a haszonkölcsön elhatárolásához a *D.*13.6 fejezetének egyes szemelvényei, a letéthez a *D*.16.3. a zálogszerződéshez a *D.* 20. fejezetéből vett egyes részletek.
* A konszenzuálszerződések közül az adásvétel témaköréhez a *D.* 19.1. ill.4., a bérlethez a *D.* 19.2. ill. *D.* 14.2 egyes részletei, a megbízáshoz a *D.* 17.1, a társasághoz pedig a *D*. 17.2 egyes részletei.

**Az eredeti forrásokhoz és a tananyaghoz felhasználható segédanyagok, szótárak:**

* P. Szabó Béla: *Segédanyag a római öröklési jog tanulmányozásához*, PPKE JÁK, Bp.,2012., interneten is elérhető.
* Finály Henrik: *A latin nyelv szótára*, Akadémiai Kiadó Zrt., Budapest, 2002 .(Elérhető internetes formában is: MEK- Magyar Elektronikus Könyvár sorozatban. (Arcanum Adatbázis Kft.- Scriptum Informatikai Rt. szerkesztésében.) vagy
* Györkönye Alajos: *Latin-magyar kéziszótár,* Akadémiai Kiadó, Budapest, 1994.

Budapest, 2024. március

 Dr. Andrási Dorottya